Referat eliteudvalgsmøde, tirsdag den 19. december, 2017 kl. 16:30

Sted: Idrættens Hus, Parasport Danmarks sekretariat

Deltagere: Even Falk Magnussen, Ole Brynaa Solkær, Lis Lihme, Peter Lund Andersen, Svenn Folkmann, Jonas Schmidt Christensen og Michael Møllgaard Nielsen

Afbud:

**Dagsorden:**

1. **Godkendelse af dagsorden**

* *Dagsorden godkendt uden ændringer.*

1. **Godkendelse og opfølgning på referat**

* *Referat godkendt uden bemærkninger.*
* *Dokument/skriv vedr. forskel mellem udviklings- og eliteidrætter, og hvordan man går fra udviklingsidræt til eliteidræt udarbejdet.*

1. **Vinter PL 2018 – orientering**

* *Danmark er tildelt 3 pladser qua aktivitetsniveau i 2016/2017 sæsonen: 1 i snowboard og 2 i alpin (én kvinde og én mand)*
* *Det danske hold: Daniel Wagner har klaret udtagelseskrav i snowboard, medens ingen af de fire alpinister p.t. har klaret kravene – og det ser vanskeligt ud blandt andet som følge af stævneaflysninger. Det danske hold vil derfor bestå af 1-3 atleter. Staff vil bestå af chef de mission (Michael), pressemedarbejder (Jannik), bandagist (Toke Seier – deltog også i Rio bl.a. med fokus på Daniel) og træner (Visti). Vil mere end en atlet klare kravene vil der blive udtaget en ekstra træner.*

1. **PL 2020 – orientering**

* *De Olympiske og Paralympiske Lege samles som bekendt i DIF. Der blev orienteret om status.*
* *Nicklas Bjaaland er netop ansat som chef de mission for det paralympiske område og vil fungere som parasportens konsulent fra d. 1. januar 2018.*
* *DIF har allerede på nuværende tidspunkt lykkedes med at rejse midler til det paralympiske arbejde. Det er Kirkbi A/S fonden (ejet af LEGO), som støtter OL- og PL-arbejdet med et større beløb.*

1. **Eliteidrætter**

* Eliteidrætter
  + *Der blev orienteret om de nuværende eliteidrætter med udgangspunkt i medaljer 2017, mesterskaber i 2018 og landshold 2018 (set up omkring landshold og atleter*
* Medaljer 2017
  + *12 medaljer blev det samlede danske resultat – fordelt på 4 guld, 3 sølv og 5 bronze.*
* Landshold 2018
  + *Landsholdsoversigt er under udarbejdelse og vil blive eftersendt. De fleste atleter er på plads efter indstilling fra landstrænere. Det forventes at der kan etableres fornuftige aftaler med de trænere og ledere, som er omkring landsholdene.*
* Mesterskaber og internationale stævner i Danmark, 2018
  + *Den uddelte oversigt blev gennemgået. Flere internationale stævner vil finde sted i Danmark i 2018: Ridning (16.-18. marts), svømning (2.-4. marts) og rugby (dato ukendt).*

1. **Pressalit Sports Academy 2017-2020**
   * *Ole og Lis deltog i PSA arrangementet den 3. november i Middelfart, som havde deltagelse af næsten 100 atleter, trænere og ledere.*
   * *Næste udgave af PSA for trænere vil finde sted torsdag den 25. januar 2018 i Aarhus – og vil bl.a. have deltagelse af Nicklas Bjaaland, DIF (se ovenstående).*
   * *Der afholdes møde med Pressalit fredag den 26. januar 2018 i Aarhus vedr. PSA 2018 – 2020, herunder organisering af PSA og indhold.*
2. **Team Danmark**

* Orientering fra styregruppemøde
  + *Det fremsendte referat blev taget til efterretning med uddybende kommentarer fra Even, Jonas og Michael som deltog på mødet.*
* Masterplan 2018
  + *Der samarbejdes om atletik, bordtennis, ridning, svømning og taekwondo – sidstnævnte er ny idræt og et samarbejde om en enkelt atlet: Lisa Kjær Gjessing.*
  + *Masterplanen indeholder resultatmål i forbindelse med mesterskaber i 2018 samt en række udviklingsmål, som går på tværs af de nævnte idrætter, men også som noget nyt resultatmål for de enkelte idrætter, bl.a. udarbejdelse af sportsplan og implementering af samme, samt arbejde med ansvar og arbejdsopgaver for trænere og ledere i det enkelte set up. Masterplanen indeholder også tildelt ekspertbistand i sportspsykologi, fysisk træning, kostvejledning og sportsmedicinsk service.*
* Kategorisering af atleter
  + *33 atleter er kategoriseret i Team Danmark fordelt på 7 verdensklasseatleter, 7 eliteatleter og 19 atleter.*

1. **Nyt fra seneste bestyrelsesmøde onsdag den 13. december**

* *Even og Michael orienterede fra mødet, hvor bl.a. samarbejde med specialforbund og Parasport Danmarks rolle som fremtidig idræts- og kompetenceorganisation blev drøftet – og det blev opfordret til at hele Eliteudvalget fik tilmeldt sig procesdagen med Dansk Svømmeunion søndag den 21. januar 2018 i Vejle.*

1. **Eventuelt**

* *Intet nyt.*